nahid-hub/BLUGE-bengali-wikipedia-section-title-prediction huggingface dataset:
ছবিটি প্রেক্ষাগৃহে মুক্তির পর বিশ্বব্যাপী ৮৬,২৭৪,৭৯৩ মার্কিন ডলার আয় করে, যার ১০,৩০১,৭০৬ আসে যুক্তরাষ্ট্র ও কানাডা থেকে এবং ৭৫,৯৭৩,০৮৭ আসে অন্যান্য দেশ থেকে। ফ্রাঙ্কোফোন দেশসমূহে, অর্থাৎ ফ্রান্স, আলজেরিয়া, মোনাকো, মরক্কো ও তিউনেশিয়ায় ছবিটি মোট ৪২,৬৫১,৩৩৪ মার্কিন ডলার আয় করে।

চলচ্চিত্রটি ১৯৮০ সালের পর যুক্তরাষ্ট্রে তৃতীয় সর্বোচ্চ আয়কারী ফরাসি ভাষার চলচ্চিত্র। "অ্যামেলি" (২০০১) ও "লে পাক্তে দে লোপ্স" (২০০১) এর পরেই এই ছবির অবস্থান।

সঠিক অনুচ্ছেদ শিরোনাম কোনটি?
titleA. বক্স অফিস
titleB. সমালোচকদের প্রতিক্রিয়া
titleC. সঙ্গীত
titleD. মূল্যায়ন
উত্তর: titleA
সিন্ধু গাঙ্গেয় সমভূমি অঞ্চলে যমুনা নদীর গুরুত্ব বৃদ্ধি করেছে এই নদীর খালগুলি। খ্রিষ্টীয় চতুর্দশ শতাব্দীতে তুঘলক শাসনকালে "নহর-ই-বেহিস্ত" নামে যমুনা নদীর সমান্তরাল একটি খাল কাটা হয়েছিল। পরবর্তীকালে সপ্তদশ শতাব্দীর প্রথমার্ধে মুঘল শাসনকালে বাস্তুকার আলি মর্দান খান খালটি সংস্কার করে আরও প্রসারিত করেন। এই সময় বেনাওয়াসে যমুনার সমভূমিতে প্রবেশস্থল থেকে মুঘল রাজধানী শাহজাহানাবাদ (অধুনা দিল্লি) পর্যন্ত খালটি প্রসারিত ছিল। সমুদ্রপৃষ্ঠ থেকে ৭৯০ মিটার উচ্চতায় ডাকপাথরের কাছে যমুনা উত্তরের সমভূমি অঞ্চলে প্রবেশ করেছে। দুন উপত্যকার ডাকপাথর থেকে ১১ কিলোমিটার দূরে আসসান বাঁধ থেকে উৎপন্ন হয়েছে পূর্ব ও পশ্চিম যমুনা খাল। এই খালদুটির মাধ্যমে এই অঞ্চলের একটি বিরাট অংশে সেচের কাজ সম্পন্ন হয়ে থাকে। এর পর দিল্লি পার হওয়ার পর যমুনা আগ্রা খাল নামে অপর একটি খালকে পুষ্ট করেছে। ১৮৭৪ সালে নিজামুদ্দিন সেতুর অদূরে ওখলা বাঁধ থেকে এই খালটির উৎপত্তি। খাড়ি নদী ও যমুনার মধ্যবর্তী উচ্চভূমি অঞ্চলে প্রবাহিত হয়ে এই খাল আগ্রা থেকে ২০ মাইল দূরে বনগঙ্গা নদীতে মিলিত হয়েছে। এই কারণে গ্রীষ্মকালে আগ্রার উজানে অবস্থিত যমুনার মূল স্রোতটিতে যথেষ্ট জল থাকে না।

শতদ্রু-যমুনা লিঙ্ক (এসওয়াইএল) নামে একটি ভারী পণ্যবাহী খাল বর্তমানে নির্মাণাধীন। যমুনা নদী থেকে উৎপন্ন এই খালটি পাঞ্জাব অঞ্চলের একটি প্রাচীন ক্যারাভান পথ ও উচ্চভূমি গিরিপথের মধ্য দিয়ে প্রবাহিত হয়ে পতিত হবে শতদ্রু-সিন্ধু জলনির্গম প্রণালীর নৌবহনযোগ্য অংশে। পূর্ব দিকে এই লিঙ্কটি গঙ্গা নদীর সঙ্গে যুক্ত হবে। এই লিঙ্কটির মাধ্যমে ভারতের পূর্ব উপকূল পাকিস্তানের মধ্য দিয়ে পশ্চিম উপকূলের সঙ্গে যুক্ত হতে চলেছে। সম্পূর্ণ হওয়ার পর ভারতের পূর্ব উপকূলের সঙ্গে পশ্চিম উপকূল তথা আরব সাগরের নৌদূরত্ব বহুলাংশে কমে যাবে। ফলে উত্তর-মধ্য ভারতের বাণিজ্য লাভবান হবে। দিল্লির নিকটস্থ পাল্লা গ্রাম থেকে উৎপন্ন হয়ে হরিয়ানা রাজ্যের মধ্য দিয়ে প্রবাহিত হয়ে এই লিঙ্কটি পাঞ্জাবে প্রবেশ করবে। হরিয়ানার অংশে লিঙ্কটি নির্মাণের কাজ শেষ হলেও, পাঞ্জাব রাজ্য এই লিঙ্কটি নির্মাণের বিপক্ষে। পাঞ্জাব বিধানসভা "পাঞ্জাব টার্মিনেশন অফ এগ্রিমেন্টস অ্যাক্ট ২০০৪" জারি করে পূর্ববর্তী সকল চুক্তিতে বাতিল ঘোষণা করেছে।

সঠিক অনুচ্ছেদ শিরোনাম কোনটি?
titleA. প্রাচীন সাহিত্য ও ইতিহাসে যমুনা নদী
titleB. সেচ
titleC. পুরাণ
titleD. ব্যবস্থাপনা
উত্তর: titleB
২০০৯-এর জানুয়ারিতে ইউরোস্ট্যাটের তথ্য প্রকাশ দ্বারা নিশ্চিত হয় যে, ২০০৮ সালের তৃতীয় ত্রৈমাসিকে ইউরোজোন অর্থনৈতিক মন্দার মধ্যে পড়ে। অধিকাংশ অঞ্চলের এর প্রভাব পড়ে। ২০১০ সালের প্রথম দিকে, সার্বভৌম ঋণ সঙ্কটের ভয় ইউরোপের কিছু দেশে, বিশেষ করে গ্রিস, আয়ারল্যান্ড, স্পেন, পর্তুগালে আক্রমণ করে। এর ফলে, ইউরোজোনের নেতৃস্থানীয় দেশগুলো কিছু পদক্ষেপ, বিশেষ করে গ্রিসের জন্য গ্রহণ করা হয়।

ইইউ-২৭ এর বেকারত্বের হার ২০১২ সালের এপ্রিলে ১০.৩% ছিল। সাম্প্রতিক বিশ্ববিদ্যালয় স্নাতকরা কাজ খুঁজে পায় না। ২০১২ সালের এপ্রিলে, ইইউ২৭-এ ১৫–২৪ বছর বয়সী মধ্যে বেকারত্বের হার ২২.৪% ছিল।

সঠিক অনুচ্ছেদ শিরোনাম কোনটি?
titleA. ধর্ম
titleB. ভূতাত্ত্বিক ইতিহাস
titleC. ২০০৮–২০১০: অর্থনৈতিক মন্দা
titleD. ধ্রুপদি সভ্যতা
উত্তর: titleC
অস্ট্রেলীয় অধিনায়ক রিকি পন্টিং টসে জিতে ব্যাটিং এর সিদ্ধান্ত নেয়ার মাধ্যমে ডারউইনে সিরিজটি সমাপ্ত হয়। অস্ট্রেলীয় অধিনায়ক নিজের ইনিংসটি খেলার পূর্বে মোহাম্মদ রফিকের ২ উইকেট লাভ এবং তার আঁটসাঁট বোলিং-এর কারণে অস্ট্রেলিয়ার ইনিংস দাড়ায় ৪ উইকেটে ১১৪ তে। তবে বেভান ও পন্টিং এর ১২৭ রানের জুটিতে অস্ট্রেলিয়া ঘুরে দাড়ায়। বিস্ময়করভাবে অস্ট্রেলীয় অধিনায়কের ১৪তম সেঞ্চুরি করা ইনিংসে চারের মার ছিল মাত্র ২ টি। ৪ টি ছয় মারার পরেও অস্ট্রেলিয়া ৫০ ওভারে ৭ উইকেটে ২৫৪ রান সংগ্রহ করে। ৩য় ওডিআইয়ে দলে ফিরে আসা মাশরাফি ইনিংসের শেষ দিকে ২ টি উইকেট নেন, কিন্তু মোহাম্মদ রফিক ও অলক কাপালি বাদে বাকি বোলারদের মধ্যে ঘাটতি দেখা যায়।

অস্ট্রেলিয়ার শক্ত বোলিং-এর কারণে বাংলাদেশের ইনিংসের রান দাড়ায় ৫/৩৬। বিকেল ও হার্ভেকে মারতে গিয়ে হাবিবুল বাশার (২) ও মোহাম্মদ আশরাফুল (২) রান করে আউট হন, যার কারণ ছিল জেসন গিলেস্পির মিতব্যয়ী বোলিং। গিলেস্পি ১০ ওভারে ১৬ রান দিয়ে ১ উইকেট লাভ করেন। ষষ্ঠ উইকেট জুটিতে সানোয়ার হোসেনের সাথে অলক কাপালি জুটিতে ৬৬ রান যোগ করেন তারা যেখানে অলক কাপালি ৪৯ রানের একটি দৃঢ়প্রতিজ্ঞ ইনিংস খেলেন। 
বাংলাদেশ ৪৮তম ওভারে ১৪২ রান করে অল-আউট হয় এবং অস্ট্রেলিয়া ১১২ রানে জয়লাভ করে। ইয়ান হার্ভে ১৬ রান দিয়ে ৪ উইকেট নেন। পন্টিং ম্যান অব দ্য ম্যাচ ও ম্যান অব দ্য সিরিজ নির্বাচিত হন। টেস্ট ও ওডিআই সিরিজ চলাকালীন, ক্রিকেট ঐতিহাসিক গিডিওন হেইয়ের মতে, "
কেয়ার্নস ও ডারউইন এর মিলিত জনসংখ্যার এক-চতুর্থাংশ খেলা দেখে।"

সঠিক অনুচ্ছেদ শিরোনাম কোনটি?
titleA. টেস্ট সিরিজ
titleB. ৩য় ওডিআই
titleC. ২য় ওডিআই
titleD. ওডিআই সিরিজ
উত্তর: titleB
কার্যকারীতার জন্য অনেক জনপ্রিয় গুপ্তবিদ্যার লাইব্রেরি (যেমন ওপেনএসএসএল, জাবা এবং. নেট) ডিক্রিপশন এবং স্বাক্ষর করতে চীনা ভাগশেষ উপপাদ্য ব্যবহার করে। নিম্নের মানগুলো পূর্বেহিসাব করা হয় এবং প্রাইভেট কির অংশ হিসেবে জমা রাখা হয়:

এই মানগুলো সূচকের হিসাব গ্রাহককে আরও কার্যকরীভাবে করতে সাহায্য করে:

যদিও দুটি সূচকীয় মডুলার হিসাব করতে হয়, তবুও এটি সূচকীয় বর্গ করা থেকে বেশি কার্যকরি। কারণ এই দুটি সূচকীয় মডুলারের উভয়টিতে ছোট সূচক ও ছোট মডুলাস থাকে।

সঠিক অনুচ্ছেদ শিরোনাম কোনটি?
titleA. বার্তা স্বাক্ষর
titleB. সরল আরএসএর বিরুদ্ধে আক্রমণ
titleC. চীনা ভাগশেষ অ্যালগরিধমের ব্যবহার
titleD. শক্তিশালী সংখ্যা তৈরির গুরুত্ব
উত্তর: titleC
বড়শি দিয়ে মাছ ধরার জন্যে প্রথমে প্রয়োজন ‘চার’। চার হলো মাছের খাবারকে- স্বাদ, গন্ধ ও বায়োকেমিক্যাল পদ্ধতিতে মিশ্রণ । কোন নির্দিষ্ট প্রজাতির মাছকে বা কিছু প্রজাতির মাছকে লক্ষ্য বড়শিতে যুক্ত খাবারের দিকে আকর্ষণ বড়শি ব্যবহারকারী এটি তৈরি করে। প্রতিটি চারেই মূলত এক বা একাধিক আকর্ষণীয় মাছের খাবার দিয়ে ব্যবহার করা হয়ে থাকে। এগুলো এমন পরিকল্পিতভাবে ব্যবহার করা হয় যাতে তা মাছকে টোপের কাছে নিয়ে আসে। আর চারকে লক্ষ্য করে বড়শি ফেলতে হয়। 

সঠিক অনুচ্ছেদ শিরোনাম কোনটি?
titleA. ধরন
titleB. ইতিহাস
titleC. ব্যবহার পদ্ধতি
titleD. আকৃতি
উত্তর: titleC
সিরাজুল আলম খান ভিন্ন ভিন্ন তিন মেয়াদে প্রায় ৭ বছর কারাভোগ করেন। কনভোকেশন মুভমেন্টের কারণে ১৯৬৩ সালের শেষদিকে গ্রেপ্তার হন। ১৯৭৬ সালে জিয়ার আমলে আবার গ্রেপ্তার এবং ১৯৭৯ সালে মুক্তি পান। ১৯৯২ সালে বিদেশ যাবার প্রাক্কালে ঢাকা বিমানবন্দর থেকে ২৪শে মার্চ সিরাজুল আলম খানকে গ্রেপ্তার করা হলে ৪ মাস পর হাইকোর্টের রায়ে মুক্তি পান।

সঠিক অনুচ্ছেদ শিরোনাম কোনটি?
titleA. কারাভোগ
titleB. ব্যক্তিগত জীবন
titleC. শিক্ষা গবেষণা
titleD. জন্ম ও শিক্ষা
উত্তর: titleA
নাসার ভ্যান অ্যালেন প্রোবের মিশনের লক্ষ্য ছিল সৌরবায়ুর প্রভাবে স্থিতিস্থাপক ইলেকট্রন ও আয়নসমূহ কিভাবে গঠিত হয় এবং পরিবর্তিত হয় তা পর্যবেক্ষণ করা। নাসা ইনস্টিটিউট ফর অ্যাডভান্সড কনসেপ্টস এর আর্থিক সহায়তায় স্টাডিজগুলি পৃথিবীর ভ্যান অ্যালেন বেল্টগুলিতে প্রাকৃতিকভাবে সংঘটিত অ্যান্টিমিটার সংগ্রহের জন্য চৌম্বকীয় স্কুপ প্রস্তাব করেছে, যদিও পুরো বেল্টে প্রায় 10 মাইক্রোগ্রাম আন্ট্রিপ্রোটন বিদ্যমান।

ভ্যান অ্যালেন প্রোবস মিশনটি সফলভাবে ৩০ আগস্ট, ২০১২ তে চালু হয়েছিল। প্রাথমিক মিশনটি দুই বছর স্থায়ী হওয়ার লক্ষ্যমাত্রা রয়েছে। তবে আশা করা হচ্ছে চার বছর ব্যয়যোগ্য হবে। নাসার গড্ডার্ড স্পেস ফ্লাইট সেন্টার লিভিং উইথ স্টার প্রোগ্রাম পরিচালনা করে, যেখানে সোলার ডায়নামিক্স অবজারভেটরি (এসডিও) সহ ভ্যান অ্যালেন প্রোবস একটি প্রকল্প। অ্যাপ্লাইড ফিজিক্স ল্যাবরেটরি ভ্যান অ্যালেন প্রোবের প্রয়োগ ও সরঞ্জাম পরিচালনার দায়িত্বে রয়েছে। 

সৌরজগতে অন্যান্য গ্রহ এবং চাঁদের আশেপাশেও রেডিয়েশন বেল্ট রয়েছে যেগুলোর চৌম্বকীয় ক্ষেত্রগুলি তাদের ধরে রাখতে যথেষ্ট শক্তিশালী। আজ অবধি, এই বিকিরণ বেল্টগুলির বেশিরভাগই দুর্বলভাবে চিহ্নিত ও চিত্রায়ণ করা হয়েছে। ভয়েজার প্রোগ্রাম (ভয়েজার ২) কেবলমাত্র ইউরেনাস এবং নেপচুনের আশেপাশের অনুরূপ বেল্টগুলির অস্তিত্ব নামেমাত্র নিশ্চিত করেছে।

সঠিক অনুচ্ছেদ শিরোনাম কোনটি?
titleA. মহাকাশ ভ্রমণের প্রভাব
titleB. প্রবাহের মান
titleC. গবেষণা
titleD. বহির্বেষ্টনী
উত্তর: titleC
বিংশ শতাব্দীর মাঝামাঝি সময়ে, ভূবিজ্ঞান বিষয়ক গবেষণার ফলে পৃথিবীর আকারের নির্ভুলতার উল্লেখযোগ্য উন্নতি ঘটেছে। এই নির্ভুল উন্নতির প্রাথমিক কার্যকারিতা (তহবিলের জন্য প্রেরণা, বিশেষ করে সামরিক বাহিনী থেকে) ছিল বেলেস্টিক ক্ষেপণাস্ত্রের নিষ্ক্রিয় নির্দেশিকা পদ্ধতির জন্য ভৌগোলিক এবং মহাকর্ষীয় তথ্য সরবরাহ করা। এই তহবিলটি বিভিন্ন বিশ্ববিদ্যালয়ে ভূবৈজ্ঞানিক শাখার সম্প্রসারণ এবং ভূবিজ্ঞান বিভাগের সৃষ্টি ও বৃদ্ধির অগ্রগতিতে ভূমিকা রাখে।

সঠিক অনুচ্ছেদ শিরোনাম কোনটি?
titleA. আয়তন
titleB. পৃথিবীর আকারের মডেলের প্রয়োজনীয়তা
titleC. গোল
titleD. পৃথিবীর আকারের মডেল
উত্তর: titleB
রেডমি ৪এ ও ৫এর সাথে রেডমি গোর অনেকগুলো সাদৃশ্য রয়েছে। তিনটি ফোনেরই একই ডিসপ্লে ও প্রসেসর রয়েছে, তবে রেডমি গো-এর র্যাম অন্য দুটোর চেয়ে কম, স্টোরেজ ও ক্যামেরার রেজ্যুলেশনও রেডমি গো এর কম। বিস্তার ও ব্যাটারির আয়তনের দিক থেকেও এর সাথে ৫এর মিল রয়েছে। এতে কোন ইউএসবি-সি পোর্ট নেই, আছে তুলনামূলক পুরোনো মাইক্রোইউএসবি। ফিঙ্গারপ্রিন্ট বা ফেসিয়াল রিকোগনিশন কোনটাই এতে নেই। 

সঠিক অনুচ্ছেদ শিরোনাম কোনটি?
titleA. পর্যাপ্ততা
titleB. হার্ডওয়্যার
titleC. অভ্যর্থন
titleD. সফটওয়্যার
উত্তর: titleB
১৯২৮ সালে কলকাতার পার্ক সার্কাসে নিখিল ভারত কংগ্রেস কমিটির বার্ষিক অধিবেশন হয়। ঐ অধিবেশনে চট্টগ্রাম থেকে যে প্রতিনিধিরা ছিলেন তারা হলেন সূর্য সেন, অম্বিকা চক্রবর্তী, অনন্ত সিং, নির্মল সেন, লোকনাথ বল, তারকেশ্বর দস্তিদার প্রমুখ। সেখানে নেতাজী সুভাষ চন্দ্র বোসের সাথে সূর্য সেনের বৈঠক হয়। ১৯২৯ সালে মহিমচন্দ্র দাশগুপ্ত এবং বিপ্লবী সূর্য সেন যথাক্রমে চট্টগ্রাম জেলা কংগ্রেসের সভাপতি এবং সম্পাদক নির্বাচিত হন। ঐ বছর বিপ্লবী নেতাদের উপর পুলিশের পাহারা আরো জোরদার করার জন্য কলকাতার কেন্দ্রীয় অফিস থেকে নির্দেশ আসে। ১১ জন গোয়েন্দা এবং চব্বিশজন পুলিশ নিয়োগ করা হলো ছয়জন বিপ্লবী নেতার জন্য। ১৯৩০ সালের শুরু থেকেই আসকার খাঁর দিঘির পশ্চিম পাড়ে অবস্থিত কংগ্রেস অফিসে সূর্য সেন এবং অম্বিকা চক্রবর্তী ভবিষ্যৎ এর সশস্ত্র বিপ্লবের রূপরেখা নিয়ে বিভিন্ন নেতা কর্মীদের সাথে আলোচনা করতেন। এসব আলোচনার পর ঠিক করা হয় শুধু শহর না, বরং বিভিন্ন গ্রাম এবং কক্সবাজার থেকেও বিপ্লবীদের নেয়া হবে। আইরিশ রিপাবলিকান আর্মির বিপ্লবের আদর্শে অনুপ্রাণিত হয়ে নিজেদের দলের নাম পরিবর্তন করে রাখা হয় “ইন্ডিয়ান রিপাবলিকান আর্মি, চিটাগাং ব্রাঞ্চ”। বাংলায় “ভারতীয় প্রজাতান্ত্রিক বাহিনী, চট্টগ্রাম শাখা”।। আইরিশ বিপ্লবের ধাঁচে একটা পরিকল্পনা তৈরি করা হয় যার মূল কর্মসূচী ছিলঃ 
ন করা।
পরিকল্পনা অনুসারে কাজের জন্য কয়েকটা দল গঠন করা হয়। সূর্য সেনের দলের সদস্য সংখ্যা ছিল ৩৫ জন, অম্বিকা চক্রবর্তীর ১৫ জন, অনন্ত সিং এবং গণেশ ঘোষের ২২ জন, নির্মল সেনের ৬ জন। এই দলগুলোর মধ্যে আবার উপদল ছিল। ইতোমধ্যেই চলছিলো অস্ত্র সংগ্রহ এবং বোমা তৈরির কাজ।

সঠিক অনুচ্ছেদ শিরোনাম কোনটি?
titleA. ইন্ডিয়ান রিপাবলিকান আর্মি
titleB. সম্মাননা
titleC. বিপ্লবী দল গঠন
titleD. বিবাহ
উত্তর: titleA
যদিও মন্দিরটির পেছনে অনেক ইতিহাস ও পৌরাণিক কথা রয়েছে, তাও বলা যায় বর্তমান মন্দিরের সংস্কার, বিস্তৃতকরণ এবং অধিকাংশ নিদর্শনই খ্রিস্টীয় চতুর্দ্দশ শতাব্দী এবং পরে তিরুমালাই নায়কের দ্বারা সপ্তদশ শতাব্দীতে তৈরী হয়েছিলো৷ চতুর্দ্দশ শতাব্দীর শুরুর দিকে দিল্লির মুসলিম শাসক তার সেনাধ্যক্ষ মালিক কাফুর তার সৈন্যদলসহ মন্দিরটি আক্রমণ করেন, মহামূল্যবান জিনিসপত্র লুঠ করেন এবং দক্ষিণ ভারতের অন্যান্য মন্দিরের মতো এটিও নষ্ট করার চেষ্টা করেন৷ সমসাময়িক মন্দিরটি বিজয়নগর সাম্রাজ্যের সময়ে আবার নতুন করে তৈরী করা হয় ও তাদেরই তৎপরতায় তার চালু হয়৷ খ্রিস্টীয় ষোড়শ শতাব্দীতে নায়ক বংশের শাসক বিশ্বনাথ নায়ক মন্দির চত্বরটি আবার বিস্তৃৃত করার কাজ শুরু করান,যা বংশানুক্রমে সংস্কার হতে থাকে৷ বর্তমানে পূর্ণতাপ্রাপ্ত স্থাপত্যটিতে ১৪টি গোপুরম তথা প্রবেশমিনার রয়েছে৷ এগুলি মোটামুটি ৪৫-৫০ মিটার অবধি উচ্চ এবং দক্ষিণদিকে সজ্জিত একটি গোপুরম সর্বাধিক ৫২ মিটার উচ্চ৷ মন্দির চত্বরে বহুসংখ্যায় ভাস্কর্যখচিত স্তম্ভ রয়েছে, যার মধ্যে সহস্রস্তম্ভযুক্ত "আয়িরক্কল" দালান অন্যতম৷ এছাড়াও রয়েছে কিলিক্কূণ্ডু মণ্ডপম (শুকপিঞ্জর মন্ডপ), গোলু মণ্ডপম (কর্ণিক মন্ডপ), পুদু মণ্ডপম (নব মন্ডপ) ইত্যাদি৷ মন্ডপ, স্তম্ভ এবং মন্দিরের বিমানে একাধিক পৌরানিক ঋষি, সাধক ও দেবদেবীর মর্ত্তি রয়েছে৷ মীনাক্ষী ও সুন্দরেশ্বর শিবের গর্ভগৃহের ওপর অবস্থিত বিমানটি স্বর্ণমণ্ডিত করা রয়েছে৷

শৈব্যদের মধ্যে দেবী মীনাক্ষী এবং শিবেব অদ্দেশ্যে তৈরী এই মন্দিরটির শৈবতীর্থ হিসাবে মাহাত্ম অধিক৷ স্থানীয় বিভিন্ন আখ্যানে এই মন্দিরটির সাথে বিষ্ণুও জড়িত রয়েছেন৷ মন্দিরটির ভাস্কর্যের মধ্য দিয়ে বিষ্ণুকে দেবী মীনাক্ষীর ভ্রাতারূপে ফুটিয়ে তোলা হয়েছে৷ এই শ্রুতির ফলই "দক্ষিণ ভারতের মথুরা", তথা মাদুরাইয়ের নাম বৈষ্ণবদের বিভিন্ন গ্রন্থে পাওয়া যায়৷ মীনাক্ষী মন্দিরে লক্ষ্মী, বংশীবাদক কৃৃষ্ণ, রুক্মিনী, ব্রহ্মা, সরস্বতী এবং বেদ ও পুরাণে বর্ণিত অন্যান্য অনেক দেবদেবীর মূর্তি ও তাদের ভাস্কর্য হয়ে মন্দিরের বিভন্ন স্থানে৷ মন্দিরটির বৃহত্তর এলাকা এবং মাদুরাই শহরের মধ্যস্থলে অবস্থানের দরুন প্রতিদিন হাজার হাজার দর্শনার্থী এই মন্দির দর্শন করতে আসেন৷ প্রতিবছর দশদিন ধরে চলা মীনাক্ষী তিরুকল্যাণম অনুষ্ঠানে প্রতিদিন গড়ে দশলক্ষেরও অধিক পূণ্যার্থী ও দর্শনার্থী জমায়েত হন৷ তামিল মাস চিত্তিরৈতে (বাংলার চৈত্রমাস) ঐ অনুষ্ঠান চলাকালীন মূলমূর্ত্তির রথারোহণের দিন সর্বাধিক ভক্তসমাগম ঘটে৷ মন্দিরটি ভারতের প্রধানমন্ত্রী নরেন্দ্র মোদী উদ্ভাবিত স্বচ্ছ ভারত অভিযান প্রকল্প অনুসারে ১লা অক্টোবর ২০১৭ খ্রিষ্টাব্দে শ্রেষ্ঠ "সোয়াছ আইকনিক প্লেস" (নির্মল দিব্য স্থান) উপাধিতে ভূষিত হয়৷

সঠিক অনুচ্ছেদ শিরোনাম কোনটি?
titleA. ঘটনাপ্রবাহ
titleB. বহিঃশত্রু আক্রমন ও ক্ষতিসাধন
titleC. পঞ্চসভা স্থল
titleD. তাৎপর্য
উত্তর: titleA
মাদক পাচার ও দুর্নীতির ক্ষেত্রে ইন্দোনেশীয় আইনে মৃত্যুদন্ডের বিধান রয়েছে। জোকো উইদোদো দায়িত্বগ্রহণের পর ঘোষণা করেন যে মৃত্যুদন্ডপ্রাপ্ত মাদক পাচারকারীদের কোনো প্রকার ক্ষমা প্রদর্শন করা হবে না। বিচারিক আদালতের আদেশের পর রাষ্ট্রপতির আদেশের মাধ্যমে ইন্দোনেশীয়ায় মৃত্যুদণ্ড কার্যকর হয়। মৃত্যুদন্ড মওকুফের জন্য আসা আবেদন খারিজের জন্য রাষ্ট্রপতিকে এ সংক্রান্ত দলিল পড়তে হয় না। জোকো উইদোদো যুক্তি দেখান যে ইন্দোনেশিয়া বর্তমানে মাদক সংক্রান্ত ব্যাপারে জরুরি অবস্থায় রয়েছে। তিনি বলেন যে ১.২ মিলিয়ন মাদকগ্রহণকারীকে পুনর্বাসন করা সম্ভব না এবং প্রতি বছর তাদের ৫০ জন মারা যাচ্ছে। তবে একজন সাংবাদিক বলেছেন যে এই পরিসংখ্যান সঠিক না।
২০১৫ খ্রিষ্টাব্দের জানুয়ারিতে মার্কো‌ আর্চা‌র কারদোসো মোরেইরা নামে ব্রাজিলের এক নাগরিকের মৃত্যুদন্ড কার্যকর হয়। তার সাথে একজন ডাচ নাগরিকের মৃত্যুদন্ডও কার্যকর করা হয়। তাদের বিরুদ্ধে মাদক পাচারের অভিযোগে ইন্দোনেশিয়ার আদালত মৃত্যুদন্ড দেয়। ব্রাজিল ও নেদারল্যান্ড তাদের নাগরিকের মৃত্যুদন্ডের প্রতিবাদ হিসেবে ইন্দোনেশিয়া থেকে তাদের রাষ্ট্রদূতদের প্রত্যাহার করে নেয়।

ইন্দোনেশিয়ার নাগরিক না হওয়ার ফলে ২০০৭ খ্রিষ্টাব্দে মাইয়ুরান সুকুমারান ও এন্ড্রু চান নামক মৃত্যুদন্ডপ্রাপ্ত দুই অস্ট্রেলীয় নাগরিকের রিভিউ আবেদন ইন্দোনেশিয়ার সাংবিধানিক আদালত খারিজ করে দেয়। ২০১৫ খ্রিষ্টাব্দের মার্চে অস্ট্রেলিয়া বিষয়টি আন্তর্জাতিক বিচার আদালতে উত্থাপনের প্রস্তাব দেয়। ২৯ এপ্রিল ইন্দোনেশিয়া তাদের মৃত্যুদন্ড কার্যকর করে। এর প্রতিবাদ হিসেবে ইন্দোনেশিয়া তাৎক্ষনিকভাবে তাদের রাষ্ট্রদূতদের প্রত্যাহার করে নেয়। ২০১৫ খ্রিষ্টাব্দের ১৩ মে অস্ট্রেলিয়ার পক্ষ থেকে ইন্দোনেশিয়াকে দেয়া বৈদেশিক সাহায্য কমিয়ে ৬০৫.৩ মিলয়ন মার্কিন ডলার থেকে কমিয়ে ৩৬৬.৪ মিলিয়ন মার্কিন ডলার করা হয়। সাংবিধানিক আদালতের প্রাক্তন প্রধান বিচারপতি জিমলি আশিদ্দিকি বলেন যে এই দুই অস্ট্রেলীয় নাগরিকের মৃত্যুদন্ডের জন্য রাষ্ট্রপতির কাছ থেকে ব্যক্তিগতভাবে চাপ এসেছিল।

তবে জোকো উইদোদো ফিলিপাইনের নাগরিক মেরি জেন ভেলোসোকে শেষ মুহূর্তে দন্ড মওকুফ করেছিলেন। ফিলিপাইনের রাষ্ট্রপতি একুইনার সাথে আসিয়ান বৈঠকের সময় একুইনা দন্ড মওকুফের আবেদন করেছিলেন।

এক ফরাসি নাগরিকের মৃত্যুদন্ডের প্রসঙ্গে ফরাসি রাষ্ট্রদূত বলেন যে এই দন্ড কার্যকর হলে দুই দেশের সম্পর্কে প্রভাব পড়বে। তিনি এও বলেন যে ফ্রান্স ১৯৮১ খ্রিষ্টাব্দে মৃত্যুদন্ড বিলোপ করেছেন এবং তারা সর্বাবস্থায় মৃত্যুদন্ডের বিপক্ষে।
২০১৫ খ্রিষ্টাব্দের ২৫ এপ্রিল আটলাউইর আপিল শুনানি বাকি থাকায় তাকে মৃত্যুদন্ড থেকে সরিয়ে আনা হয়।

জোকো উইদোদোর মৃত্যুদন্ড নিয়ে অবস্থানের কারণে আন্তর্জাতিকভাবে সমালোচনা হয়। বলা হয় যে এর ফলে দন্ডপ্রাপ্তদের সাথে ইন্দোনেশিয়ার বৈদেশিক সম্পর্কের অবনতি হবে। এমনেস্টি ইন্টারন্যাশনাল মৃত্যুদন্ডে সঠিক প্রক্রিয়া ও মানবাধিকার সুরক্ষার অভাব রয়েছে বলে মন্তব্য করে। তবে জোকো উইদোদো বিদেশে মৃত্যুদন্ডপ্রাপ্ত ইন্দোনেশীয় নাগরিকদের পক্ষে অবস্থান নেন।

ইন্দোনেশিয়ায় মৃত্যুদন্ডপ্রাপ্ত হিসেবে ১৩০ জনের মত রয়েছে।

সঠিক অনুচ্ছেদ শিরোনাম কোনটি?
titleA. লেলাং জাবাতান
titleB. মাদক অপরাধ ও মৃত্যুদন্ডের নীতি
titleC. নিজ রাজনৈতিক দলের সাথে সম্পর্ক
titleD. ব্লুসুকান
উত্তর: titleB
নিম্ন ভরবিশিষ্ট এক্স-রে দ্বৈত তারা (এলএমএক্সবি) হচ্ছে একটি যুগ্ম তারকা ব্যবস্থা যেখানে উপাদানগুলির মধ্যে একটি হচ্ছে কালো গহ্বর বা নিউট্রন তারকা। সাধারণত, দাতা তারাটি নিজেই নিজের রোচে লোবে অঞ্চল বা মহাকর্ষীয় এলাকা দখল করে নেয় এবং অধিক ঘনত্ববিশিষ্ট এক্রেটর উপাদানটিতে (নিউট্রন তারা বা কৃষ্ণ গহ্বর) বিভিন্ন বস্তু স্থানান্তর করে। এলএমএক্সবি ব্যবস্থায় দাতা তারাটি এক্রেটরের চেয়ে আকারে ছোট হয়। এটি একটি মেইন-সিকোয়েন্স তারা, একটি ক্ষয়িত বামন (শ্বেত বামন) অথবা বিবর্তিত তারা (লোহিত দানব) হতে পারে। আকাশগঙ্গা ছায়াপথে প্রায় দুইশত এলএমএক্সবি সনাক্ত করা হয়েছে, এবং এদের মধ্যে ১৩ টি এলএমএক্সবি গ্লোবিউলার গুচ্ছে অবস্থিত। চন্দ্র এক্সরে অবজারভেটরি বহু দূরবর্তী ছায়াপথে এলএমএক্সবি আবিষ্কার করেছে।

একটি সাধারণ নিম্ন-ভর এক্স-রে দ্বৈত তারা এর প্রায় সমস্ত বিকিরণ এক্স-রে রূপে নির্গত করে এবং সাধারণত এক শতাংশেরও কম দৃশ্যমান আলোরূপে বিকিরণ করে। তাই এরা এক্স-রে আকাশে সবথেকে উজ্জ্বল বস্তুর মধ্যে হলেও, দৃশ্যমান আলোতে অপেক্ষাকৃত ঝাপসা থাকে। এদের আপাত মান সাধারণত ১৫ থেকে ২০ এর মধ্যে হয়। এই ব্যবস্থার সবচেয়ে উজ্জ্বল অংশ হল এক্রেটর উপাদানটির চারপাশে তৈরি হওয়া বিবৃদ্ধি চাকতি। এলএমএক্সবি এর কক্ষীয় পর্যায়কাল দশ মিনিট থেকে শত শত দিন পর্যন্ত হতে পারে।

এলএক্সএমবি সাধারণত এক্স-রে নিঃসারকরূপে পাওয়া গেলেও, কখনও কখনও এক্স-রে পালসার হিসেবেও এদের দেখা যায়। হাইড্রোজেন এবং হিলিয়াম এর সংযোগের ফলে তৈরি তাপীয়পারমাণবিক বিস্ফোরণের দ্বারা এক্স-রে নিঃসারক তৈরি হয়। 

সঠিক অনুচ্ছেদ শিরোনাম কোনটি?
titleA. শ্রেণীবিন্যাস
titleB. মাইক্রোকোয়াসার
titleC. মাঝারি ভরবিশিষ্ট এক্স-রে দ্বৈত তারা
titleD. নিম্ন ভরবিশিষ্ট এক্স-রে দ্বৈত তারা
উত্তর: titleD
কন্তে প্রধান প্রস্তাবগুলির মধ্যে একটি হল ইতালীয় কর ব্যবস্থার সংস্কার, প্রধানত লীগ দ্বারা প্রচারিত এবং ব্যবসায় এবং ব্যক্তিদের জন্য ফ্ল্যাট কর প্রবর্তনের দ্বারা চিহ্নিত, কম আয়ের পরিবারের জন্য কোন কর অঞ্চল এবং কিছু ছোট সংশোধন রাখতে ইতালিয়ান সংবিধান দ্বারা কিছু কর নিতি প্রয়োজন। সরকার জোর দিয়ে বলে যে "রাজস্ব শান্তি" এর মাধ্যমে বাস্তবায়ন করার জন্য তহবিল খুঁজে পাবে, যা একটি উপদেষ্টা।যাইহোক, অনেক গুরুত্বপূর্ণ অর্থনীতিবিদ এবং "" সংবাদপত্র ফ্ল্যাট ট্যাক্সের উপর ভিত্তি করে সমস্ত নতুন ট্যাক্স সিস্টেম অর্থায়ন করতে পারে নি।

কন্তে ট্যাক্স চোরদের জন্য আরো গুরুতর শাস্তি ঘোষণা করেন, যা ছিলো ইতালির একটি প্রধান সমস্যা।

সঠিক অনুচ্ছেদ শিরোনাম কোনটি?
titleA. অর্থনৈতিক নীতি
titleB. অভিবাসন
titleC. রাজনৈতিক দৃষ্টিভঙ্গি
titleD. সরকারী তথ্য
উত্তর: titleA
লোহাগাড়া উপজেলার মোট আয়তন ২৫৮.৮৮ বর্গ কিলোমিটার (৬৩,৯৭০ একর)। চট্টগ্রাম জেলা শহর থেকে প্রায় ৬০ কিলোমিটার দক্ষিণে ২১°৫৪´ থেকে ২২°০৫´ উত্তর অক্ষাংশ এবং ৯২°০০´ থেকে ৯২°১৩´ পূর্ব দ্রাঘিমাংশ জুড়ে এ উপজেলার অবস্থান। এ উপজেলার উত্তরে সাতকানিয়া উপজেলা, পশ্চিমে বাঁশখালী উপজেলা, দক্ষিণে কক্সবাজার জেলার চকরিয়া উপজেলা ও বান্দরবান জেলার লামা উপজেলা এবং পূর্বে বান্দরবান জেলার লামা উপজেলা ও বান্দরবান সদর উপজেলা অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা
titleB. নদ-নদী
titleC. আয়তন ও অবস্থান
titleD. জনসংখ্যার উপাত্ত
উত্তর: titleC
২০১৩ সালের আগস্ট, মাত্র ২৪ বছর বয়সে ব্রাজিলে অনুষ্ঠিত ২০১৩ বিশ্ব জুডো চ্যাম্পিয়েন্সিপে স্বর্ণ জিতেন। ৬৩' কেজি শাখায় সেবার ৫ জন প্রতিযোগীকে পরাজিত করেন। ৫ জন প্রতিযোগিকে হারিয়ে সেবার বিশ্ব রেকর্ড করেন। ইসরাইলের হয়ে চ্যাম্পিয়েন্সিপ জেতার পর তার অনুভূতি জানতে চাওয়া হলে তিনি বলেন "আমি ৩ টি বিয়ের প্রস্তাব পেয়েছি।

গার্ব ১ম ইসরাইলি,যিনি জুডো চ্যাম্পিয়েন্সির স্বর্ণ জিতেন। এর আগে আয়েল আরাদ (১৯৯১-তামা, ১৯৯৩-রৌপ্য), অরেন স্মাদজা ( ১৯৯৫- রৌপ্য), এবং এরিয়েল যেভি ( ২০০১-রৌপ্য) জিতে।

২০১৩ সালে 'দ্যা জেরুজালেম পোস্ট' পত্রিকার জরিপে ইসরাইলের 'ইসরাইল স্পোর্টস পার্সোনালিটি' নির্বাচিত হন।

সঠিক অনুচ্ছেদ শিরোনাম কোনটি?
titleA. রিও অলিম্পিক
titleB. ২০১৩ বিশ্ব চ্যাম্পিয়েন্স
titleC. ব্যক্তিগত জীবন
titleD. জুডো ক্যারিয়ার
উত্তর: titleB
কেরানীগঞ্জ ২৩.৬৮৩৩° উত্তর অক্ষাংশ থেকে ৯০.৩১২৫° পূর্ব দ্রাঘিমাংশ পর্যন্ত বিস্তৃত। ঢাকা শহরের দক্ষিণ-পশ্চিমে বুড়িগঙ্গা নদীর উপকন্ঠে কেরানীগঞ্জ অবস্থিত। ১৬৬.৮৭ বর্গ কিলোমিটার এলকা নিয়ে গঠিত কেরানিগঞ্জ উপজেলার উত্তরে মোহাম্মদপুর, হাজারীবাগ, কামরাঙ্গির চর, লালবাগ, কতোয়ালি ও সূত্রাপুর থানা এবং সাভার উপজেলা, পূর্বে শ্যামপুর থানা এবং নারায়ণগঞ্জ সদর উপজেলা, দক্ষিণে সিরাজদীখান উপজেলা এবং পশ্চিমে নবাবগঞ্জ উপজেলা ও সিঙ্গাইর উপজেলা অবস্থিত। প্রধান নদী বুড়িগঙ্গা এবং ধলেশ্বরী । তিনটি আধুনিক সেতু (বাংলাদেশ-চীন মৈত্রী সেতু যা বুড়িগঙ্গা সেতু-১ নামেও পরিচিত, বাবুবাজার ব্রিজ যা বুড়িগঙ্গা সেতু-২ নামে পরিচিত ও শহীদ বুদ্ধিজীবী সেতু, যা বুড়িগঙ্গা সেতু-৩ নামেও পরিচিত) দ্বারা রাজধানী ঢাকার সাথে কেরানীগঞ্জ সংযুক্ত।

তবে কেরানীগঞ্জের সাবেক আয়তন বর্তমান কেরানীগঞ্জ থেকে শুরু করে ঢাকা মহানগর সহ গাজীপুরের একাংশ- এই বৃহত্তর এলাকাটি কেরানীগঞ্জ থানার অন্তর্ভুক্ত ছিলো।

সঠিক অনুচ্ছেদ শিরোনাম কোনটি?
titleA. আয়তন ও অবস্থান
titleB. ইতিহাস
titleC. জনসংখ্যার উপাত্ত
titleD. প্রশাসনিক এলাকা
উত্তর: titleA
অনেক গৃহস্থ তাদের সমাজের ঐতিহ্যবাহী শিল্প এবং সংস্কৃতির ইতিহাস বা তাদের ইতিহাসের ঘটনাগুলি প্রদর্শন করতে পছন্দ করে। জাতিগত ম্যুরাল অভ্যন্তরীণ গৃহসজ্জায় একটি গুরুত্বপূর্ণ আকার নিয়েছে। ওরলি চিত্রকলা ম্যুরাল ভারতের দেওয়াল সজ্জার একটি পছন্দের ধরন হয়ে উঠেছে। ওরলি চিত্রকলা একটি প্রাচীন ভারতীয় শিল্পকলা। এটি উপজাতীয় মানুষেরা তাদের মাটির ঘরের দেওয়ালে তাদের জীবনের বিভিন্ন পর্যায় বর্ণনা করতে ব্যবহার করে।

সঠিক অনুচ্ছেদ শিরোনাম কোনটি?
titleA. জাতিগত
titleB. দেওয়াল লিখন-শৈলী
titleC. ঐতিহ্যগত
titleD. তাৎপর্য
উত্তর: titleA
হোয়াইট তার জন্মস্থান ও জন্মসাল নিয়ে মতভেদ রয়েছে। অধিকাংশের মতে তিনি ম্যানচেস্টারে জন্মগ্রহণ করেন, কিন্তু ইন্টারন্যাশনাল ফিল্ম নেক্রোলজিতে তার জন্মস্থান জার্মান সাম্রাজ্যের প্রুসিয়া রাজ্যের গ্রুদেনৎজ হিসেবে তালিকাভুক্ত করা হয়েছে। কয়েকটি সূত্রে তার জন্মসাল ১৮৭৩ থেকে ১৮৯০ সালের মধ্যে ধরা হয়। তবে অধিকাংশের মতে তিনি ১৮৮২ সালে জন্মগ্রহণ করেন। তিনি ইংল্যান্ডে বেড়ে ওঠেন। ১৯১১ সালের ১১ই মে তিনি নিউ ইয়র্কে ব্লেঞ্চ হোয়াইটকে বিয়ে করেন। ব্লেঞ্চ হোয়াইট তার মঞ্চ নাম। তার প্রকৃত নাম ইথেল হোয়াইট (জন্মনাম: ম্যাককান)। ব্লেঞ্চ ইংরেজ বংশোদ্ভূত। তাদের দুই সন্তান রয়েছে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন ও বিবাহ
titleB. জীবনী
titleC. চলচ্চিত্রে অভিনয়
titleD. মৃত্যু
উত্তর: titleA
তিনি ১৯৩৮ সালের ৪ঠা জুলাই, অন্ধ্রপ্রদেশের বিশাখাপত্তনমের বাসদাদী পরিবারে পিতা ডঃ ভি ভি ভি কৃষ্ণ রাও এবং মাতা সৌভাগ্যমের কোলে জন্মগ্রহণ করেন। জন্মের সময় তার না দেওয়া হয় "উমা মাহেশ্বরী"। সাহিত্যে, সঙ্গীত এবং নৃত্যের প্রতি তার পরিবারের গভীর আগ্রহের কারণে তিনি পাঁচ বছর বয়স থেকেই আচার্য পি.ভি. নরসিমা রাও, পদ্মশ্রী ডাঃ নটরাজ রাম কৃষ্ণ, ব্রহ্মশ্রী বেদন্তাম লক্ষ্মী নারায়ণ শাস্ত্রী, গুরু পাককিরিস্বামী পিল্লাই এবং গুরু সি.আর আচার্য্যের এর মতো গুরুদের থেকে কুচিপুড়ি এবং ভারতনাট্যম নৃত্যের প্রশিক্ষণ শুরু করেছিলেন।ক্রমেই তিনি এই প্রাচীন ঐতিহ্যবাহী শিল্পকলাগুলির তাত্ত্বিক এবং ব্যবহারিক দিকগুলিতে দক্ষ হয়ে ওঠেন। শুরুর বছরগুলিতে, তিনি তার বোন সুমতি কৌশলের সাথে তাঁর গুরুদের ব্যক্তিগত নির্দেশনায় বিভিন্ন স্থানে বিভিন্ন অনুষ্ঠানে নৃত্য পরিবেশন করেছিলেন। ১৯৫৩ এবং ৫৫ খ্রিস্টাব্দে তিনি তৎকালীন মাদ্রাজ সরকার কর্তৃক পরিচালিত শাস্ত্রীয় সঙ্গীত ও নৃত্যে পরীক্ষায় উত্তীর্ণ হন। পরে তাঁর গুরু ডঃ নটরাজ রাম কৃষ্ণর আশীর্বাদ নিয়ে, তরুণ প্রজন্মের কাছে এই প্রাচীন কলাসমূহকে পৌঁছে দেওয়ার জন্য প্রশিক্ষণ প্রদান শুরু করছিলেন।

তিনি হায়দরাবাদের ওসমানিয়া বিশ্ববিদ্যালয় থেকে অর্থনীতিতে স্নাতকোত্তর ছিলেন।

সঠিক অনুচ্ছেদ শিরোনাম কোনটি?
titleA. নৃত্যনুষ্ঠান
titleB. লাস্য প্রিয়া নৃত্য অকাদেমি
titleC. পুরস্কার ও সম্মাননা
titleD. প্রাথমিক জীবন এবং শিক্ষা
উত্তর: titleD
এটিই দুই দলের প্রথম সাক্ষাৎ।

বিশ্বকাপে নিজেদের টিকিয়ে রাখতে উভয় দলেরই অন্তত এক পয়েন্ট প্রয়োজন ছিল। প্রথমার্ধ শেষ হওয়ার কিছুক্ষণ আগে ইভান পেরিশিচের পাস থেকে খেলার প্রথম গোলটি করেন ক্রোয়েশিয়ার ইভিসা অলিচ। দ্বিতীয়ার্ধের শুরুতেই গোল করে ব্যবধান বাড়ান পেরিশিচ। ক্রোয়েশিয়ার পক্ষে শেষ দুইটি গোল করেন মানজুকিচ। খেলার ফলাফল বিশ্বকাপ থেকে ক্যামেরুনের বিদায় নিশ্চিত করে।

খেলা চলাকালে, বেনুয়া আসু-ইকতুকে তার সতীর্থ বেঞ্জামা মুকাঞ্জোকে মাথা দ্বারা আঘাত করতে দেখা যায়।. মানজুকিচকে ফাউল করায় লাল কারদ দেখেন সং। খেলার পরে তিনি মানজুকিচের কাছে ক্ষমা চায়ে নেন। এছাড়া তিনি তার দেশের কাছেও ক্ষমা প্রারথনা করেন। খেলার পরে ক্যামেরুনের কোচ ফল্কার ফিনকে বলেন যে তিনি তার দলের উপর নিরাশ।

অলিচ সর্বশেষ ২০০২ বিশ্বকাপে গোল করেছিলেন। তিনি দ্বিতীয় খেলোয়াড় যিনি ১২ বছরের ব্যবধানে বিশ্বকাপে দুই গোল করেন। এর আগে ১২ বছরের ব্যবধানে বিশ্বকাপে দুই গোল করেছিলেন ডেনমার্কের মিকেল লাউদ্রুপ (১৯৮৬ ও ১৯৯৮ এ)। ক্রোয়েশিয়ার প্রথম খেলোয়াড় হিসেবে বিশ্বকাপে জোড়া গোল করেন মানজুকিচ। এছাড়া এটিই বিশ্বকাপে ক্রোয়েশিয়ার সর্বোচ্চ ব্যবধানে জয়।

সঠিক অনুচ্ছেদ শিরোনাম কোনটি?
titleA. ক্যামেরুন বনাম ক্রোয়েশিয়া
titleB. ব্রাজিল বনাম ক্রোয়েশিয়া
titleC. ক্রোয়েশিয়া বনাম মেক্সিকো
titleD. খেলাসমূহ
উত্তর: titleA